Diari Oficial de la Generalitat Valenciana


Sumari del DOGV 8993, del 11-01-2021 (2021/125)

RESOLUCIÓ de 30 de desembre de 2020, de la Vicepresidència i Conselleria d'Igualtat i Polítiques Inclusives, per la qual s'accepta la renúncia d'una beca i es concedeix una nova beca per a la realització de pràctiques professionals en la Direcció General d'Infraestructures de Serveis Socials.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8993

Data del DOGV
:   11-01-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/125


Data del document
:   30-12-2020

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 30 de desembre de 2020, de la Vicepresidència i Conselleria d'Igualtat i Polítiques Inclusives, per la qual s'accepta la renúncia d'una beca i es concedeix una nova beca per a la realització de pràctiques professionals en la Direcció General d'Infraestructures de Serveis Socials. [2021/125]  
Per Ordre 2/2020, de 12 de març, de la Vicepresidència i Conselleria d'Igualtat i Polítiques Inclusives (DOGV 8764, 17.03.2020) s'aproven les bases que regulen les beques per a la realització de pràctiques professionals en la Direcció General d'Infraestructures de Serveis Socials.  
  
Per Resolució de 30 de juny de 2020, de la Vicepresidència i Conselleria d'Igualtat i Polítiques Inclusives, es convoquen set beques per a la realització de pràctiques professionals en la Direcció General d'Infraestructures de Serveis Socials (DOGV 8858, 16.07.2020).  
Consta acreditat que existeix consignació pressupostària suficient, en la línia S1113000 del programa 311.30, del capítol IV dels pressupostos de la Generalitat per a l'exercici 2021, per a atendre les obligacions derivades de la present resolució.  
Mitjançant Resolució de 30 d'octubre de 2020 d'aquesta Vicepresidència i Conselleria d'Igualtat i Polítiques Inclusives (DOGV 8945, 05.11.2020) es va publicar l'adjudicació de les set beques a les següents persones beneficiàries:  
Martínez Rocher, Silvia  
García García, Ainoa  
Mateo Pascual, Alejandro  
Navarro Mon, Pablo  
Martín Román, Julia  
Soria Alfranca, Elena  
García Marco, Elia  
En l'esmentada resolució es va establir una bossa de reserva prioritzada per ordre decreixent de puntuació, per a cobrir les vacants que pogueren produir-se en les beques adjudicades.  
El 18 de desembre de 2020 l'adjudicatària Silvia Martínez Rocher, renúncia a la beca que se li hi havia concedit, amb data d'efectes 31 de desembre de 2020.  
S'ha contactat amb la següent persona en l'esmentada bossa de reserva i la mateixa ha acceptat la concessió de la beca.  
En conseqüència, d'acord amb el que s'estableix en l'article 9, apartat 4, de l'Ordre 2/2020, de 12 de març, resolc:  
  
Primer  
Acceptar la renúncia a l'adjudicació de la beca per a la realització de pràctiques professionals en la Direcció General d'Infraestructures de Serveis Socials de Silvia Martínez Rocher, amb data d'efectes 31 de desembre de 2020.  
  
Segon  
Adjudicar la beca per a la realització de pràctiques professionals en la Direcció General d'Infraestructures de Serveis Socials que ha quedat vacant a Andrea Villanueva Suay, pel període comprés entre l'11 de gener de 2021 i el 31 de juliol de 2021, existint consignació pressupostària suficient en l'exercici i no sent possible un inici anterior per qüestions de gestió pressupostària.  
La duració de la beca podrà prorrogar-se sense necessitat de nova convocatòria per un període màxim de dotze mesos addicionals, sempre que existisca la disponibilitat pressupostària corresponent en els següents pressupostos anuals de la Generalitat i el desenvolupament de l'activitat que s'estiga efectuant així ho requerisca o aconselle.  
La no incorporació en la data indicada, per causa no justificada, s'entendrà com a renúncia a la beca.  
  
Tercer  
De conformitat amb el que s'estableix en el resolc cinqué de la resolució de convocatòria, la dotació econòmica de cadascuna de les beques serà mil seixanta-set euros amb quinze cèntims (1.067,15 ?) mensuals bruts.  
Sobre aquest import haurà de practicar-se la retenció corresponent a compte de l'impost sobre la renda de les persones físiques, així com la corresponent cotització a la seguretat social en els termes establits en el Reial decret 1493/2011, de 24 d'octubre, i les altres que, en el seu cas, pogueren correspondre.  
  
Quart  
La publicació d'aquesta resolució assortirà els efectes de notificació a les persones interessades, d'acord amb el que es disposa en els articles 40 i següents de la Llei 39/2015, d'1 d'octubre, del procediment administratiu comú de les administracions públiques, i s'inserirà la informació corresponent en la seu electrònica de la Generalitat.  
  
De conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i 10, 14 i 46 de la Llei reguladora de la jurisdicció contenciosa administrativa, la present resolució, que posa fi a la via administrativa, podrà ser recorreguda potestativament en reposició o bé caldrà plantejar directament recurs contenciós administratiu en els terminis i davant dels òrgans que s'indiquen a continuació:  
  
a) El recurs potestatiu de reposició haurà d'interposar-se davant de la Vicepresidenta i consellera d'Igualtat i Polítiques Inclusivas, en el termini d'un mes a comptar des de l'endemà de la publicació de la present resolució en el Diari Oficial de la Generalitat Valenciana.  
b) El recurs contenciós administratiu haurà de ser interposat davant dels jutjats contenciosos administratius de la Comunitat Valenciana en el termini de dos mesos a comptar des de l'endemà de la publicació de la present resolució en el Diari Oficial de la Generalitat Valenciana.  
  
  
València, 30 de desembre de 2020.- La vicepresidenta del Consell i consellera d'Igualtat i Polítiques Inclusives, p. d. (R 30.06.2020), el director general d'Infraestructures de Serveis Socials: Enric Juan Alcocer.